stanford-oval/wikipedia huggingface dataset:
Singaporen väestö
Väestöjakauma

Singaporessa asuu lähes viisi miljoonaa ihmistä. Vuosikymmenien perhesuunnittelun jälkeen maassa on alhainen syntyvyys, jota pyritään nostamaan kannustimilla. Singapore on toiseksi tiheimmin asuttu maa maailmassa. Noin 85 prosenttia singaporelaisista asuu asunnoissa, joita tarjoaa Housing and Development Board (HDB)
Väestö on monimuotoinen moniin muihin maihin verrattuna. Kiinalaiset, jotka ovat olleet enemmistönä siirtomaa-ajalta asti, muodostavat singaporelaisista 76,8 prosenttia. Malaijit, jotka ovat maan alkuperäisasukkaita, muodostavat 13,9 prosenttia. Intialaiset ovat kolmanneksi suurin etninen ryhmä, 7,9 prosenttia väestöstä. He ovat suurimmaksi osaksi kotoisin eteläisen Intian Tamil Nadusta ja Sri Lankasta ja he puhuvat tamilia.  Muut pienemmät väestöryhmät muodostavat väestöstä 1,4 prosenttia.
Vuoden 2000 väestönlaskennassa 42 prosenttia singaporelaisista oli buddhalaisia. Muslimeja on noin 15 prosenttia väestöstä, ja se on malaijiväestön pääuskonto. Katolilaiset ja muut kristityt muodostavat 14,6 prosenttia väestöstä. Taolaisuus, kungfutselaisuus ja buddhalaisuus ovat sulautuneet yhdeksi suurimmalle osalle kiinalaista väestöä. Suurin osa tamilileista on hindulaisia, joka on maan kuudenneksi suurin uskonto.
Etninen harmonia on ollut tärkeä kysymys vuoden 1964 rotumellakoiden jälkeen. Sitä korostetaan kaikkialla yhteiskunnassa, esimerkiksi koulutuksessa, asevoimissa ja asumispolitiikassa. Vuosittain vietetään erityistä etnisen harmonian teemapäivää. 2000-luvun alussa puheenaiheisiin kuului muun muassa muslimien huivikielto julkisissa kouluissa.
Kansallinen kieli on historiallisista syistä malaiji. Viralliset kielet ovat englanti, mandariinikiina, malaiji ja tamili. Englantia on suosittu maan kielenä itsenäistymisestä lähtien ja enemmistö väestöstä puhuu sitä.
Speak Mandarin -kampanja (puhu mandariinikiinaa -kampanja) on kannustanut kiinalaista väestöä opiskelemaan mandariinikiinaa. Alun perin kiinalaiset maahanmuuttajat eivät ymmärtäneet toisiaan, mutta kampanjan aikana mandariinikiina tuli yhdistäväksi tekijäksi. Myös Speak Bahasa Melayu -kampanja (puhu malaijia -kampanja) on ehdotettu järjestettäväksi, sillä malaijin taito on jäänyt nuorison keskuudessa englannin vuoksi heikoksi.
Koulutus

Kuusivuotinen peruskoulu on pakollinen Singaporessa. Opetusministeriö asettaa peruskoulun opetusvaatimukset yhdessä julkisten ja yksityisten koulujen kanssa. Maassa ei ole selkeitä rajoja julkisten ja yksityisten koulujen välillä - itsemääräämisoikeus, hallituksen rahoitusosuus, ja opiskelijan lukukausimaksu riippuu tarkemmasta koulun luokittelusta, kuten valtion koulu, valtion avustama koulu, itsenäinen, ja yksityisesti rahoitettu. Joillakin kouluilla on useampi luokittelu. Lisäksi kansainväliset koulut tarjoavat täysin erillistä koulutusta ulkomaalaisille ja joillekin paikallisille. Vammaisille on tarjolla erikoisohjelmia.
Tammikuussa 2003 säädettiin oppivelvollisuus kaikille kouluikäisille lapsille. Lain mukaan on rangaistavaa jättää ilmoittamatta lapsi kouluun ja jättää huolehtimatta lapsen säännöllisestä koulunkäynnistä.
Englanti on ensimmäinen vieras kieli ja opetuskieli esimerkiksi matematiikassa, luonnontieteissä (fysiikka, kemia ja biologia). Entinen pääministeri Lee Kuan Yew esitti, että englanti on kieli, joka yhdistää kaikki singaporelaiset etnisestä ja kulttuurisesta taustasta riippumatta ja liittää Singaporen muuhun maailmaan. Toisaalta vuodesta 1991 lähtien kiinalaisia singaporelaisia on rohkaistu puhumaan mandariinia, jonka käyttö on vähentynyt. Mandariinista on vuodesta 1979 lähtien pyritty tekemään kiinalaisten ykköskieli muiden kiinan kielten sijaan.
Singaporen kansallinen yliopisto (NUS) on yksi maailman arvostetuimmista yliopistoista. Vuonna 2012 se oli World University Rankings -listalla sijalla 29.
Terveydenhuolto ja sosiaaliturva > Terveydenhuolto

Singaporen terveydenhuoltomenot ovat 3,2 % BKT:sta (Suomi 8,2 %, USA 16 %), terveydenhuoltomenot henkeä kohden ovat $1228 (Suomi $2840, USA $7290, mistä julkisen sektorin osuus (47,2 %) on suurempi kuin Suomen koko summa), julkisen sektorin osuus 32,6 % (Suomi 74,2 %, USA 47,2 %), elinajanodote vastasyntyneillä 79,7 v. (Suomi 79,4, USA 78,1) Toisen tiedon mukaan vastasyntyneiden elinajanodote on 82 v. (USA 78 v.).
Singaporelaiset maksavat terveydenhuollostaan viidenneksen siitä mitä yhdysvaltalaiset mutta saavat paljon paremman terveyden. Tämä johtuu pitkälti kannustimista: ihmiset maksavat terveydenhoitomenoistaan ison omavastuun itse. Terveystilit (Medisave), vakuutukset ja hätätapauksessa valtion apu varmistavat, että kaikki saavat kuitenkin riittävän hoidon.
Imeväiskuolleisuus on Singaporessa maailman pienin, 2,31 lasta tuhatta syntymää kohden (Suomessa 3,47).
Iso syy korkeaan tulokseen vähin kuluin on se, että potilaat ja tohtorit tekevät päätökset, eivät byrokraatit ja vakuutusyhtiöt. Valtio lähinnä tarjoaa turvaverkon sekä hoitaa ja rahoittaa ennalta ehkäiseviä kampanjoita.
Terveydenhuolto ja sosiaaliturva > Sosiaaliturvatilit

Singaporen terveydenhoito ja sosiaaliturva perustuvat sosiaaliturvatileihin: kansalaiset rahoittavat terveydenhoitonsa, työttömyytensä, eläkkeensä ym itse pakollisilla vähennyksiltä palkasta. Esim. työttömyyskorvausta ei ole ollenkaan ja valtio auttaa vain hätätapauksissa: tukea myönnetään vain hakijoille jotka eivät iän, sairauden tai vamman takia kykene työhön ja joilla ei ole lähiomaisia, jotka voisivat tukea heitä. Tukihakemuksista yli puolet hylätään, ja myönnettäessakin tuki kattaa vain arviolta 41% elämisen vähimmäiskustannuksista. Valtioneläkettä ei ole, joka viides singaporelainen vanhus kokee, etteivät heidän tulonsa riitä elämiseen ja kolme kymmenestä kärsii aliravitsemuksesta.
Tyypillisesti työnantaja maksaa 20 % ja työntekijä 13 % palkasta sosiaaliturvatilille (Medisave/CPF). Terveystililtä voi maksaa perheen sairaalamenoja ym. valtionsairaaloiden (tuettuun) hintatasoon asti. Tämän ylittävät menot maksetaan omilla rahoilla tai vakuutuksin. Valtio sääntelee hieman hintoja ja palveluita mutta paljon vähemmän kuin esimerkiksi Britannia tai Saksa.
Singaporen ikärakenteen myöhemmin heiketessä terveydenhoitoon saatetaan tarvita lisää verovaroja kuten muissakin maissa. Arvostelijatkin kaipaavat vain hienosäätöä, ei järjestelmänmuutosta.
CPF (Central Provident Fund) -sosiaaliturvatilit otettiin käyttöön pakollisina työeläkesäästötileinä vuonna 1955. Ne koostuvat kolmesta osasta: "tavallinen tili", jota voi käyttää asunnonostoon, sijoituksiin ja koulutukseen; "erikoistili" eläkevakuutuksiin ja "Medisave" (terveystili) terveysmenoihin ja -vakuutuksiin.
Terveydenhuolto ja sosiaaliturva > Omavastuu ja kilpailu

Professori Bryan Caplanin mukaan Singaporen järjestelmä perustuu yksilökohtaisiin kannustimiin, ja siinä:
Tiliä voi käyttää myös lasten, puolison, vanhempien ja isovanhempien terveysmenojen maksamiseen, mutta kohteen tulee olla sertifioitu.
Yksityinen ja julkinen terveydenhuolto kilpailevat keskenään, mikä pitää kummankin hintoja kurissa.
Yksityistenkin on pakko julkistaa hinnastonsa.
Valtio maksaa 80 % perusterveydenhuollosta, muusta vähemmän.
Tartuntatautien leviämiseen hallitus puuttuu vahvemmin.
Hallitus tarjoaa halvalla vapaaehtoista katastrofiterveysvakuutusta (tosin lähes kaikilla on sellainen yksityisiltä)
Professori Phuan mukaan yksityinen päätöksenteko, kannustavat omavastuut sekä julkisten ja yksityisten palveluntarjoajien välinen kilpailu ovat syinä terveydenhoidon tehokkuuteen.
Terveydenhuolto ja sosiaaliturva > Yksityiset ja julkiset palveluntarjoajat

Yksityiset hoitavat 80 % perusterveydenhoidosta ja 26 % sairaalapaikoista. Skaalaetujen saavuttamiseksi laatu- ja hintakilpailun pahemmin kärsimättä maassa on kaksi suurta julkista palveluntarjoajaa (NHG & SingHealth) sekä vapaa määrä yksityisiä kilpailijoita. Julkiset klusterit tuottavat yksityiskohtaiset suoritusluvut sekä vertailun kansainvälisiä standardeja vasten pyrkien maksimoimaan "terveiden elinvuosien" määrän, ei vain parantamaan sairauksia.
WHO:n mukaan vuonna 2010 Singaporen valtio käytti terveydenhuoltoon 2273 yhdysvaltojen dollaria henkeä kohti eli neljä prosenttia bruttokansantuotteesta, kun esimerkiksi Suomi käytti samana vuonna 3281 dollaria eli yhdeksän prosenttia BKT:stä.
Singaporen sairaaloita pidetään hyvin korkeatasoisina, ja erityisesti kaakkoisaasialaiset käyttävät singaporelaisia terveyspalveluja. Maassa on viime vuosina panostettu paljon muun muassa biotekniikan ja geenitekniikan tutkimukseen hyvin tuloksin.
Vuonna 1827 valmistunut Sri Mariammanin temppeli on Singaporen vanhin hindutemppeli.
Singaporelaisia toisen asteen opiskelijoita.
RN Scorpione

| RN Scorpione |
| --- | --- |

Aluksen vaiheet
Rakentaja:  Schichau Werke, Elbing
Kölinlasku:  17. tammikuuta 1905
Laskettu vesille:  14. syyskuuta 1905
Palveluskäyttöön:  13. joulukuuta 1905
Poistui palveluskäytöstä:  upotettu 15. toukokuuta 1917
Tekniset tiedot
Uppouma:  210 t
Pituus:  51,07 m
Leveys:  6,0 m
Syväys:  1,5 m
Koneteho:  3 000 ihp
Nopeus:  25 solmua
Miehistöä:  38
Aseistus
Aseistus:  3 x 47 mm/40 tykkiä 3 x 450 mm torpedoputkea
RN Scorpione (ital. Regia Nave Scorpione) oli Italian kuninkaallisen laivaston vuonna 1905 valmistunut Sirio-luokan torpedovene.
Valmistus

Alus tilattiin Saksasta Elbingistä Schichau Werkeltä, missä köli laskettiin 17. tammikuuta 1905. Alus laskettiin vesille 14. syyskuuta ja liitettiin laivastoon vielä saman vuoden lopulla 13. joulukuuta.
Palvelus

Alus upposi 15. toukokuuta 1917 Ranskan laivaston tykkiveneen Surveillantten törmättyä alukseen.
RN Ermanno Carlotto

| RN Ermanno Carlotto |
| --- | --- |

Aluksen vaiheet
Rakentaja:  Shanghai Dock and Engineering Company, Shanghai
Kölinlasku:  maaliskuu 1914
Laskettu vesille:  19. kesäkuuta 1918
Palveluskäyttöön:  1. maaliskuuta 1921
Tekniset tiedot
Uppouma:  247 t (standardi) 318 t (kuormattu)
Pituus:  48,8 m
Leveys:  7,5 m
Syväys:  noin 1 m
Koneteho:  1 185 hv
Nopeus:  13,5 solmua
Miehistöä:  60
Aseistus
Aseistus:  2 x 76 mm/40 tykkiä 6 x FIAT 8 mm konekivääriä 2 x Colt 6,5 mm/80 konekivääriä
RN Ermanno Carlotto (ital. Regia Nave Ermanno Carlotto) oli Italian kuninkaallisen laivaston tykkivene.
Valmistus

Alus tilattiin Shanghaista Shanghai Dock and Engineering Companyltä, missä köli laskettiin maaliskuussa 1914. Alus laskettiin vesille 19. kesäkuuta 1918 ja otettiin palvelukseen 1. maaliskuuta 1921.
Palvelus

Alus aloitti vuonna 1921 palveluksensa Kiinassa. Seuraavana vuonna Italia lähetti Kiinan kiristyneen tilanteen vuoksi alueelle risteilijät Calabrian ja Libian. Alusten saavuttua Tientsiniin osastoon liittyivät Sebastiano Caboto ja Ermanno Carlotto.
Italian antauduttua liittoutuneille aluksen miehistö upotti aluksensa 9. syyskuuta 1943 Shanghaissa. Japanilaiset internoivat aluksen miehistön. Japanilaiset nostivat hylyn 15. lokakuuta ja se siirrettiin Mitsubishin Kiangnanin telakalle korjattavaksi ja varustettavaksi. Alus liitettiin 1. marraskuuta keisarillisen Japanin laivastoon tykkiveneenä nimellä Narumi, jolloin alus liitettiin osaksi Sasebon laivastoaluetta ja se kuului osaksi Jangtsen erityistukikohtaosastoa Kiinassa. Alus siirrettiin 5. marraskuuta Kiinan aluelaivastoon Jangtsen alakuoksun vartiostoon.
Aluksen tykit siirrettiin maihin alkuvuodesta 1945, jolloin ne asennettiin maalinnakkeisiin. Se antautui Shanghaissa 1945 sotatoimien päättyessä. Se luovutettiin Kiinalle, joka liitti sen laivastoonsa nimellä Kian Kun. Kommunistit valtasivat aluksen 1949 ja sen myöhemmistä vaiheista ei ole tietoa.
KPC Records

| KPC Records |
| --- | --- |

Perustettu:  2013
Perustajat:  Rekami,  Are, Gettomasa
Tyylilajit:  Hip hop
Kotimaa:  Suomi
Sijainti:  Kortepohja, Jyväskylä
Infobox OKNimi-testi OK: 
KPC tai KPC Records on suomalainen hip hop -kollektiivi. Sen perustivat jyväskyläläiset rap-artistit Rekami, Are ja Gettomasa vuonna 2013 Kortepohjassa. Muita KPC Recordsia edustavia artisteja ovat Joosu J, Lyttä, Kriso K, Tohtori Getto sekä edesmennyt Mike Mo.
KPC Records toimi aiemmin myös levymerkkinä, jonka kautta julkaistiin muun muassa Gettomasan ja Ruubenin albumi Vellamo LP (2014) ja Aren albumi Raaka ja Leikkaamaton (2015).
Nimi KPC tulee joko sanoista Kortepohja City tai Kortepohja Crew.
KPC Tour

Marras-joulukuussa 2022 järjestetyllä KPC Tour -kiertueella olivat mukana Gettomasa, Shakkii, Are, Kriso, Rekami, Lyttä, Tohtori Getto, Axel Kala, Pyrythekid ja Aaro630. Kiertue alkoi Jyväskylän jäähallista 12. marraskuuta ja päättyi Oulun Tullisaliin 17. joulukuuta. Esiintymispaikkoja olivat myös Tampereen Pakkahuone, Turun Logomo ja Helsingin Kaapelitehdas.
Views

| Views Drake |
| --- | --- | --- |

Studioalbumin tiedot
 Äänitetty : 2014–2016
 Julkaistu: 29. huhtikuuta 2016
 Tyylilaji: R&B, hip hop
 Levy-yhtiö: Young Money Entertainment, Cash Money Records, Republic Records
Listasijoitukset
  1.  2.
Draken muut julkaisut
| Nothing Was the Same 2013 | Views 2016 | More Life 2017 |
Singlet albumilta Views
 ”Hotline Bling” Julkaistu: 31. heinäkuuta 2015  ”One Dance” Julkaistu: 5. huhtikuuta 2016  ”Pop Style” Julkaistu: 5. huhtikuuta 2016  ”Controlla” Julkaistu: 7. kesäkuuta 2016  ”Too Good” Julkaistu: 26. heinäkuuta 2016
Views on kanadalaisen laulajan Draken neljäs studioalbumi, jonka julkaisi Young Money Entertainment, Cash Money Records ja Republic Records 29. huhtikuuta 2016. Views myi maailmanlaajuisesti platinaa alle viikossa.
Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi virallisen albumilistan sijalla 26 ja nousi korkeimmillaan albumilistan toiseksi.
Kansikuva

Albumin kansikuva julkastiin 24. huhtikuuta 2016 Draken Twitter-tilillä. Kuvassa Drake istuu CN Tower-tornin laidalla.
Kappaleet

Keep the Family Close – 5.28
9 – 4.15
U with Me? – 4.57
Feel No Ways – 4.00
Hype – 3.29
Weston Road Flows – 4.13
Redemption – 5.33
With You – 3.15 (feat. PARTYNEXTDOOR)
Faithful – 4.50 (feat. Pimp C & dvsn)
Still Here – 3.09
Controlla – 4.05
One Dance – 2.53 (feat. Wizkid & Kyla)
Grammys – 3.40 (feat. Future)
Childs Play – 4.01
Pop Style – 3.32
Too Good – 4.23 (feat. Rihanna)
Summers Over Interlude – 1.46
Fire & Desire – 3.58
Views – 5.11
Hotline Bling – 4.27 (Bonuskappale)
Arvostelut

Metacritic: 69/100
Allmusic:
Pitchfork Media: 6.8/10
Rolling Stone:
Aiheesta muualla

iTunes
| n k Drake |
| --- | --- |
Studioalbumit:  Thank Me Later  Take Care  Nothing Was the Same  Views  More Life  Scorpion  Certified Lover Boy  Honestly, Nevermind  For All The Dogs 
Kokoelmat:  We Are Young Money  Rise of an Empire  Care Package 
EP:t:  So Far Gone  Scary Hours  The Best in the World Pack  Scary Hours 2 
Mixtapet:  Room for Improvement  Comeback Season  So Far Gone  If You’re Reading This It’s Too Late  What a Time to Be Alive  More Life  Dark Lane Demo Tapes 
Singlet:  ”Replacement Girl”  ”Best I Ever Had”  ”Successful”  ”Forever”  ”Money to Blow”  ”Over”  ”Find Your Love”  ”Miss Me”  ”Fancy”  ”Headlines”  ”Make Me Proud”  ”The Motto”  ”Take Care”  ”HYFR (Hell Ya Fucking Right)”  ”Started from the Bottom”  ”Hold On, We’re Going Home”  ”0 To 100 / The Catch Up”  ”Hotline Bling ”  ”One Dance  ”Passionfruit”  ”Free Smoke”  ”Portland”  ”Glow”  ”Signs”  ”Bring It Back”  ”God’s Plan”  ”Diplomatic Immunity”  ”Nice for What”  ”I’m Upset”  ”Nonstop”  ”Mob Ties”  ”Money in the Grave”  ”Omertà”  ”Toosie Slide”  ”Chicago Freestyle”  ”Only You Freestyle”  ”Laugh Now Cry Later”  ”What's Next” 
Muuta:  diskografia
KK Krka

| KK Krka |
| --- | --- |

Liiga:  1. A SKL Adrianmeren liiga
Perustettu:  1948
Historia:  1948-
Areena:  Leon Štukelj Hall kapasiteetti 2 500
Kotipaikka:  Novo mesto, Slovenia
Värit:           
Presidentti:   Brane Kastelec
Päävalmentaja:   Aleksandar Džikić
Mestaruudet:   6 Slovenian mestaruutta  1 EuroChallenge 
Kotisivu:  www.basket.krka.si
KK Krka on slovenialainen koripalloseura Novo mestosta. Seura on voittanut historiansa aikana kuusi Slovenian mestaruutta.
Historia

Seura perustettiin vuonna 1948. Kaudella 1999–2000 Krka voitti ensimmäisen Slovenian mestaruutensa ja sai osallistumisoikeuden Suproleagueen. Tämä oli myös ensimmäinen kerta, jolloin joukkue pelasi korkeimmalla kansainvälisellä tasolla. Kaudella 2002–2003 seura osallistui ULEB Cupiin, jossa se sijoittui toiseksi. Kotimaassa Krka voitti samalla kaudella historiansa toisen Slovenian mestaruuden. Viimeisimmän kerran joukkue pääsi Euroliigaan kaudella 2003–2004, mutta sijoittui lohkonsa viimeiseksi. Kaudella 2010–2011 Krka selviytyi EuroChallengen loppuotteluun, jossa se voitti Lokomotiv Kubanin.
Aiheesta muualla

Virallinen kotisivu (Arkistoitu – Internet Archive) (sloveeniksi)
Kaarina Daavittila

Kaarina Daavittila (s. 11. elokuuta1951 Pudasjärvi) oli Pudasjärven kaupunginjohtaja 2008–2014. Daavittila on suorittanut ekonomin tutkinnon Vaasan kauppakorkeakoulussa ja hallintotieteiden maisterin tutkinnon Lapin yliopistossa. Hän on auktorisoitu julkishallinnon tilintarkastaja (JHTT) ja kauppakamarin hyväksymä tilintarkastaja (HTM).
Daavittila oli vuodesta 2004 lähtien Ylikiimingin kunnanjohtajana. Hän on toiminut myös Puolangan kunnanjohtajana. Daavittilalla on yrittäjätaustaa yli kymmenen vuoden ajalta ja hän on työskennellyt tilintarkastajana myös Kuntaliiton tytäryhtiössä Audiatorissa.
Yellow Film & TV

| Yellow Film & TV Oy |
| --- | --- |
Yritysmuoto:  osakeyhtiö
Perustettu:  2008
Toimitusjohtaja:  Olli Haikka
Puheenjohtaja:  Peter Barkman
Avainhenkilöt:  Jorma Reinilä, Tomi Paajanen, Riku Riihilahti, Jarkko Hentula, Marko Talli, Laura Teirikko
Kotipaikka:  Helsinki
Toimiala:  elokuvien ja televisio-ohjelmien tuotanto
Tuotteet:  elokuvat, tv-ohjelmat
Liikevaihto:  22,8 milj. € (2018)
Henkilöstö:  70 (2019)
Omistaja:  toimiva johto
Kotisivu:  www.yellowfilm.fi/
Infobox OKNimi-testi OK: 
Yellow Film & TV on suomalainen elokuva- ja televisiotuotantoyhtiö.
Yritys on erikoistunut elokuviin, draamaan, komediaan, viihteeseen ja urheiluun. Konsernin toimitusjohtaja ja vastaava tuottaja on Olli Haikka. Yhtiön operatiivisena johtajana toimii Tomi Paajanen ja talousjohtajana Jorma Reinilä. Riku Riihilahti vastaa yhtiön kansainvälisestä toiminnasta syksystä 2018 alkaen. Jarkko Hentula aloitti fiktion vastaavana tuottajana vuonna 2018. Elokuvien vastaavana tuottajana toimii vuodesta 2018 lähtien Marko Talli.
Yellow Film & TV on perustettu vuonna 2008 emoyhtiöksi Filmiteollisuus-konsernille. Yellow Film & TV on tehnyt 2010-luvulla aktiivisesti yritysjärjestelyjä; se on perustanut tytäryhtiöitä sekä ostanut ja myynyt niitä. Yellow Film & TV on viime vuosien aikana myös yksinkertaistanut organisaatiorakennettaan sulauttamalla tytäryhtiöitä itseensä.
Tytäryhtiöt ja fuusiot > Filmiteollisuus

Filmiteollisuus Fine Ab perustettiin vuonna 1994. Vuonna 2013 konserni fuusioitiin osaksi emoyhtiö Yellow Film & TV:tä, ja se on enää Yellow’n aputoiminimi. Filmiteollisuuden nimellä tehtyjä televisiotuotantoja olivat muun muassa Pasila, Miitta-täti, Ihmisten puolue, Jopet Show, Kallio, Ihmebantu, Parasta aikaa, Puutarhaunelmia, Hilander-TV ja Tohtori Kiminkinen.
Tytäryhtiöt ja fuusiot > Story Of

31. elokuuta 2014 Yellow Film & TV:hen fuusioituneen tytäryhtiön televisiotuotantoja ovat muun muassa Putous, Läpiveto, Hyvät ja huonot uutiset, Hurtta ja stara, Sokkokokki, Kenraali Pancho & Pojat Pohjoiskalotilla, Sisu ja Hymy pyllyyn. Yellow Film & TV osti yrityksen vuonna 2010.
Tytäryhtiöt ja fuusiot > Story Of Sports

1. tammikuuta 2015 Yellow Film & TV:hen fuusioitunut tytäryhtiö Story Of Sports keskittyy urheilu- ja vapaa-ajan sekä lifestyleohjelmien tuotantoon. Story Of Sports Oy:n ohjelmia ovat muun muassa Mestareiden mestari, Sisu, Huipulla ja Ravisuora. Lisäksi Story of Sports on tuottanut lasten ja nuorten ohjelmasarjan Galaxin mestari (mm. Lentismestari, Partiomestari, Hevostaitomestari). Yellow Film & TV osti yrityksen vuonna 2010.
Tytäryhtiöt ja fuusiot > Helsinki-filmi

Vuonna 2001 perustetun tuotantoyhtiö Helsinki-filmin Yellow Film & TV:hen kuulumisen aikana tuottamia elokuvia ovat muun muassa Tyttö sinä olet tähti, Ganes, Käsky, Kielletty hedelmä ja Napapiirin sankarit. Yhtiö tuotti Yellow Film & TV:n alla lisäksi muun muassa tv-sarjat Tukka auki ja Vastaparit. Tuotannot ovat voittaneet useita Jussi-palkintoja ja saaneet runsaasti kansainvälisiä elokuvapalkintoja. Yellow Film & TV myi Helsinki-filmin vuonna 2012 sen nykyiselle johdolle (Miia Haavisto, Aleksi Bardy ja Annika Sucksdorff). Heinäkuussa 2021 Helsinki-filmi siirtyi Aurora Studiosin tytäryhtiöksi.
Tytäryhtiöt ja fuusiot > Helsinki-kirjat

Yellow Film & TV:n vuonna 2009 perustama tytäryhtiö Helsinki-kirjat kustansi kauno- ja tietokirjallisuutta. Helsinki-kirjojen kustantajana toimi vuoden 2012 lokakuuhun asti Jan Erola. Yritys fuusioitiin Yellow Film & TV:hen eli käytännössä lopetettiin vuonna 2014.
Tytäryhtiöt ja fuusiot > Ten Years Productions

Vuonna 2002 ostetun tuotantoyhtiö Ten Years Productionsin tekemiä televisiotuotantoja ovat muun muassa Se on siinä, Kolmen kopla ja Ennätystehdas. Yhtiö on voittanut useita yleisö-Venloja. Ten Years Production siirtyi Juha Vuorion omistukseen 17.5.2018.
Tytäryhtiöt ja fuusiot > Gunu Partners

Yellow Film & TV:n uusin tytäryhtiö Gunu Partners Oy aloitti toimintansa 1.1.2016. Yritys lopetettiin vuonna 2017.
Työilmapiiriongelmat

Helsingin Sanomat haastatteli keväällä 2024 yli kahtakymmentä Yellow Film & TV:n entistä työntekijää ja osakasta tietoonsa saamista työilmapiiriongelmista yhtiössä 2010- ja 2020-luvulla. Haastatteluissa tuli ilmi tarinoita loppuunpalamisista, työpaikkakiusaamisesta ja kyseenalaisista työsuhteen purkamisista. Haastatteltavien mukaan tällaiset ovat yleisiä tuotantoyhtiöissä, mutta Yellow’ssa niitä on ollut poikkeuksellisen paljon. Aluehallintovirasto on huomauttanut yrityksen puutteellisesta työaikakirjanpidosta vuosina 2017 ja 2018. Pienosakkuudella sitoutetuista tekijöistä yhtiön ovat jättäneet eri syistä käsikirjoittaja Petja Peltomaa, näyttelijä Joonas Nordman ja entinen varatoimitusjohtaja Jarkko Hentula. Yli kymmenen lähtijän joukossa ovat myös käsikirjoittaja Tatiana Elf, 
tuottaja Veera Lappi sekä tuottaja ja työsuojeluvaltuutettu Jenni Säntti, jonka työsuhteen purkamisesta loppuvuodesta 2022 kritiikki yhtiön johtoa vastaan kiihtyi.
Tavaramerkkikiistat

Helsingin Sanomat kertoi huhtikuussa 2024 kiistasta Yellow Film & TV:n ja näyttelijä Aku Hirviniemen välillä. Tuotantoyhtiö on häneltä kysymättä rekisteröinyt keväällä 2023 hänen Putous-hahmojaan yhtiön tavaramerkeiksi, kuten on tehnyt aiemmin muun muassa Riku Niemisen ja Antti Holman sketsihahmojen osalta. Hirviniemi pitää tekoa šikaania muistuttavana kiusantekona hänen ja Yellow’n välirikon jälkeen.
Yellow Film & TV:n tuottamia elokuvia

| --- | --- |
 Risto (2011)  Härmä (2012)  Ainoat oikeat (2013)  Selänne (2013)  Lomasankarit (2014)  Napapiirin sankarit 2 (2015)  Napapiirin sankarit 3 (2017)  Heinähattu, Vilttitossu ja Rubensin veljekset (2017)  95 (2017)  Juice (2018)  Supermarsu (2018) :  Heinähattu, Vilttitossu ja ärhäkkä koululainen (2020)  Peruna (2020)  Supercool (2020)  Syke-elokuva: Hätätila (2021)  Supermarsu 2 (2021)  Napapiirin sankarit 4 (2022)  Häät ennen hautajaisia (2022)  Punttikomedia (2022)  Jope ite (2023)  Syke: Särkynyt sydän (2023)  Heinähattu, Vilttitossu ja kana (2024)